Duomenų valdytojas:

Jaunimo reikalų agentūra

Juridinio asmens kodas: 188681478,

Registruotos buveinės adresas: Vytenio g. 6, LT-03113 Vilnius

**PRIVATUMO PRANEŠIMAS**

**(dėl asmens duomenų tvarkymo Jaunimo reikalų agentūros naujienlaiškių prenumeratos ir siuntimo)**

Informuojame Jus, kad Jaunimo reikalų agentūroje (toliau – Agentūra) asmens duomenys yra tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 96/46/EB (toliau – DBAR), Lietuvos Respublikos asmens duomenų teisinės apsaugos įstatymo, Lietuvos Respublikos elektroninių ryšių įstatymo ir kitų susijusių teisės aktų bei kontroliuojančių institucijų nurodymų, gairių ir rekomendacijų. Norėdami sužinoti daugiau, atidžiai perskaitykite šį pranešimą.

Agentūra suteikia interneto svetainės <https://jra.lrv.lt/lt/> lankytojams galimybę užsiprenumeruoti elektroninį naujienlaiškį, kuriame pateikiama informacija apie Agentūros veiklą, ES programas, finansavimo konkursus, mokymo kursus, seminarus ir kitus renginius, skatinančius jaunų žmonių dalyvavimą ir darbo su jaunimo kokybės gerinimą, geros patirties sklaidą ir inovacijas jaunimo srityje. Norėdami gauti elektroninį naujienlaiškį, asmenys privalo juos užsiprenumeruoti, t. y. specialiame prenumeratos lauke nurodyti savo el. pašto adresą, ir aktyviu veiksmu (pažymėdami varnelę), nurodydami naujienų kategorijas ir norimo gauti naujienlaiškio dažnumą. Užsiprenumeruojant naujienlaiškį, išreiškiamas sutikimas dėl asmens duomenų tvarkymo Agentūros naujienlaiškių prenumeratos ir siuntimo (tiesioginės rinkodaros) tikslu. Užpildžius specialų prenumeratos lauką, asmens nurodytu el. pašto adresu bus išsiųstas prašymas aktyvuoti prenumeratą, t. y. paspausti el. laiške esančią nuorodą, taip patvirtinant prenumeratos lauke nurodyto el. pašto teisingumą ir savo sutikimą gauti naujienlaiškį. Prenumerata bus sėkminga tik atlikus visus nurodytus veiksmus.

1. **Kokia yra šio dokumento paskirtis?**

Šis privatumo pranešimas nustato privatumo sąlygas asmenims, kurie Agentūros interneto svetainėje <https://jra.lrv.lt/> užsiprenumeravo Agentūros naujienlaiškį.

Šiame pranešime atsakome Jums į svarbiausius klausimus apie tai, kaip mes renkame, naudojame ir saugome informaciją apie fizinius asmenis, išreiškusius sutikimą gauti Agentūros elektroninį naujienlaiškį. Taip pat aprašome, kaip Jūs, kaip duomenų subjektas, galite įgyvendinti savo teises, nustatytas BDAR III skyriuje. Jei turite kokių nors klausimų arba bet kuri iš šio pranešimo dalis yra neaiški, mes esame pasirengę Jums padėti, kaip tai aprašyta šio pranešimo 6 punkte.

Jūs **neprivalote** pateikti mums savo asmens duomenų, tačiau jų nepateikus – negalėsime patenkinti Jūsų poreikio operatyviai elektroniniu būdu gauti su Agentūros veikla susijusią informaciją (t. y. naujienlaiškį).

**2. Kas yra atsakingas už Jūsų (bei atstovaujamo asmens) asmens duomenų tvarkymą bei apsaugą?**

Už Jūsų (ir Jūsų atstovaujamo asmens) asmens duomenų tvarkymą atsakingi:

**Duomenų valdytojas**: Jaunimo reikalų agentūra

**Juridinio asmens kodas:** 188681478

**Pašto adresas**: Vytenio g. 6 (įėjimas iš Šviesos gatvės), LT-03113 Vilnius

**Telefono ryšio numeris**: +370 634 08299

**Elektroninio pašto adresas:** info@jra.lt

**Duomenų apsaugos pareigūnas:** Inga Dilienė, tel. +370 615 42419, el. p. dap@jra.lt.

**3.Kokius duomenis apie Jus renkame, kuo remdamiesi ir kiek laiko juos tvarkome?**

**Agentūros naujienlaiškių prenumeratos ir siuntimo tikslu** tvarkome žemiau nurodytus Jūsų asmens duomenis:

|  |  |
| --- | --- |
| Asmens duomenų kategorijos | * ***Kontaktiniai duomenys***: el. pašto adresas;   ***Duomenys, susiję su sutikimo gauti Agentūros naujienlaiškį patvirtinimu ir sutikimo galiojimu:***sutikimo patvirtinimo faktas, data ir laikas; sutikimo atšaukimo faktas, data ir laikas. |
| Asmens duomenų šaltinis | Aukščiau nurodytus asmens duomenis renkame tiesiogiai iš Jūsų (duomenų subjektų). |
| Duomenų tvarkymo teisinis pagrindas | Asmens duomenų tvarkymas šiame pranešime nurodytu tikslu yra grindžiamas BDAR 6 straipsnio 1 dalies a punkte įtvirtinta teisėto asmens duomenų tvarkymo sąlyga (duomenų subjekto sutikimu) ir Lietuvos Respublikos elektroninių ryšių įstatymo 81 straipsnio 1 dalimi. |
| Duomenų tvarkymo terminas | Jūsų sutikimas galios 5 metus, jei jo neatšauksite anksčiau. Jūsų asmens duomenis saugosime visą sutikimo galiojimo laikotarpį. Tuo tarpu sutikimą archyvavimo tikslais saugosime 2 metus po sutikimo galiojimo pabaigos (kaip įrodymus, pagrindžiančius praeityje atlikto asmens duomenų tvarkymo teisėtumą). |

**4.Ar priimame autorizuotus sprendimus? Ar profiliuojame?**

Jūsų atžvilgiu automatizuoti sprendimai nėra priimami. Taip pat Jūsų asmens duomenys nėra naudojami profiliavimo tikslu (pvz., naujienlaiškio turinys nebus pritaikomas, atsižvelgiant į Jūsų asmeninius pomėgius ir pan.).

**5.Kam perduodame Jūsų asmens duomenis? Ar perduodame informaciją apie Jus už Europos ekonominės erdvės ribų?**

Prieiga prie Jūsų asmens duomenų gali būti suteikiama Agentūros pasitelktiems duomenų tvarkytojams, kurie teikia interneto svetainės administravimo, naujienlaiškių kūrimo ir viešinimo paslaugas. Su visais pasitelktais duomenų tvarkytojais Agentūra pasirašo susitarimą dėl asmens duomenų tvarkymo, kuriame paslaugos teikėjai įsipareigoja užtikrinti jam perduodamų asmens duomenų saugumą ir konfidencialumą.

Kitiems duomenų gavėjams (tretiesiems asmenims) Jūsų asmens duomenis teikti nenumatoma. Tačiau teisės aktuose nustatytais atvejais ir kai asmens duomenų teikimas būtinas ir proporcingas teisėtiems tikslams, Jūsų asmens duomenys gali būti perduoti priežiūros institucijai (Valstybinei duomenų apsaugos inspekcijai), teismams ar kitoms valdžios institucijoms.

Informacija už Europos ekonominės erdvės (visų Europos Sąjungos valstybių narių bei Islandijos, Lichtenšteino ir Norvegijos) ribų **nėra** perduodama.

**6.** **Kokias teises Jūs turite?**

Jei norite imtis žemiau nurodytų veiksmų, prašome kreiptis į Mūsų duomenų apsaugos pareigūną el. paštu dap@jra.lt, kaip tai nurodyta šiame punkte. Atkreipiame Jūsų dėmesį, jog šioms teisėms taikomos įstatymų numatytos sąlygos ir išimtys. Jūs, kaip duomenų subjektas (bei atstovas), turite teisę:

* žinoti (būti informuotam) apie savo asmens duomenų tvarkymą – šią teisę įgyvendiname Jums pateikdami susipažinti šį privatumo pranešimą;
* susipažinti su tvarkomais savo asmens duomenimis;
* reikalauti ištaisyti savo asmens duomenis;
* reikalauti ištrinti savo asmens duomenis („teisė būti pamirštam“), jei tai galima pagrįsti bent viena iš priežasčių, numatytų BDAR 17 str. 1 d.;
* prašyti apriboti savo asmens duomenų tvarkymą;
* prašyti apriboti savo asmens duomenų tvarkymą, kai taikomas vienas iš atvejų, numatytų BDAR 18 str. 1 d.;
* nesutikti su savo asmens duomenų tvarkymu. Tai galite padaryti prašymą dėl teisės nesutikti įgyvendinimo pateikdamas(-a) Agentūros nustatyta tvarka. Kartu informuojame, kad sutikimo atšaukimas nedarys poveikio asmens duomenų tvarkymo, atlikto prieš atšaukiant sutikimą, teisėtumui.

Jei manote, kad tvarkydami Jūsų asmens duomenis, mes pažeidžiame duomenų apsaugos teisės aktus, turite teisę pateikti skundą Valstybinei duomenų apsaugos inspekcijai paštu L. Sapiegos g. 17, LT-10312, Vilnius, el. paštu [ada@ada.lt](mailto:ada@ada.lt) ar kitais Valstybinės duomenų apsaugos inspekcijos interneto svetainėje ([www.vdai.lrv.lt](http://www.vdai.lrv.lt)) pateikiamais būdais.

Jeigu Jūs turite klausimų, komentarų ar nusiskundimų, susijusių su tuo, kaip mes renkame, tvarkome Jūsų duomenis, mūsų duomenų apsaugos pareigūnas gali Jums padėti.

Kreiptis dėl savo teisių įgyvendinimo galite Agentūros nustatyta tvarka. Ši tvarka reglamentuota Agentūros Duomenų subjektų teisių įgyvendinimo Jaunimo reikalų agentūros apraše.

Kilus klausimų ar norėdami įgyvendinti savo teises, susisiekite su mumis el. paštu [info@jra.lt](mailto:info@jra.lt) arba atvykite Agentūros adresu Vytenio g. 6 (įėjimas iš Šviesos gatvės), LT – 03113, Vilnius.

**7.Ko mes iš Jūsų prašome?**

Iš Jūsų, kaip duomenų subjekto, prašome:

* Užtikrinti, kad Agentūrai teikdamas, reaguodamas ar kitaip tvarkydamas asmens duomenis turite teisę tai daryti;
* Užtikrinti Agentūrai pateiktų asmens duomenų teisingumą ir tikslumą. Pasikeitus Jūsų nurodytiems asmens duomenims ar kitai susijusiai informacijai, prašome Jūsų nedelsiant, bet ne vėliau kaip per 5 (penkias) darbo dienas, apie tai informuoti Agentūrą.

**8.Ar šis pranešimas bus atnaujintas?**

Šis privatumo pranešimas yra peržiūrimas ir, nustačius poreikį, atnaujinamas bent kartą per metus. Paskutinį kartą pranešimas atnaujintas: 2024-07-18

Mūsų interneto svetainėje https://jra.lrv.lt/lt/ visuomet skelbiama aktualiausia šio Privatumo pranešimo versija.